CELEX: 62011TN0006
Language: el
Date: 2011-01-05 00:00:00
Title: Υπόθεση T-6/11 Ρ: Αναίρεση που άσκησε στις 5 Ιανουαρίου 2011 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 28 Οκτωβρίου 2010 στην υπόθεση F-9/09, Vicente Carbajosa κ.λπ. κατά Επιτροπής

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/24
            
         Αναίρεση που άσκησε στις 5 Ιανουαρίου 2011 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 28 Οκτωβρίου 2010 στην υπόθεση F-9/09, Vicente Carbajosa κ.λπ. κατά Επιτροπής
   (Υπόθεση T-6/11 Ρ)
   2011/C 72/40
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: J. Currall και B. Eggers)
   
      Αντίδικοι κατ’ αναίρεση: Isabel Vicente Carbajosa (Βρυξέλλες, Βέλγιο), Niina Lehtinen (Βρυξέλλες) και Myriam Menchen (Βρυξέλλες)
   
      Αιτήματα της αναιρεσείουσας
   
   Η αναιρεσείουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του Δικαστηρίου Δημόσιας Διοικήσεως της 28ης Οκτωβρίου 2010 στην υπόθεση F-9/09, Vicente Carbajosa κ.λπ.. κατά Επιτροπής·
            
         
               —
            
            
               να αναπέμψει την υπόθεση στο Δικαστήριο Δημόσιας Διοικήσεως, προκείμενου αυτό να εξετάσει τους λόγους ακυρώσεως που προέβαλαν οι προσφεύγουσες·
            
         
               —
            
            
               να επιφυλαχθεί επί των δικαστικών εξόδων.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως, η αναιρεσείουσα προβάλλει δύο λόγους αναιρέσεως.
   
               1)
            
            
               Ο πρώτος λόγος αναιρέσεως αφορά παραβίαση της υποχρεώσεως αιτιολογήσεως, των δικαιωμάτων άμυνας και της αρχής ασφάλειας δικαίου, καθόσον το Δικαστήριο Δημόσιας Διοίκησης έκανε δεκτό λόγο ακυρώσεως που δεν προβλήθηκε στην επίμαχη υπόθεση, έστω αυτεπαγγέλτως, αλλά προβλήθηκε στο πλαίσιο άλλης υποθέσεως.
            
         
               2)
            
            
               Ο δεύτερος λόγος αναιρέσεως αφορά επικουρικώς παράβαση των άρθρων 1, 5 και 7 του Παραρτήματος III του κανονισμού περί της υπηρεσιακής καταστάσεως των υπαλλήλων της Ευρωπαϊκής Ένωσης και των αποφάσεων για την ίδρυση της Ευρωπαϊκής Υπηρεσίας Επιλογής Προσωπικού (EPSO), καθώς και παραβίαση της αιτιολογήσεως, καθόσον το Δικαστήριο Δημόσιας Διοίκησης δεν είναι αρμόδιο να μην εγγράψει τις ενδιαφερόμενες στον κατάλογο των υποψηφίων που καλούνται να υποβάλουν πλήρη υποψηφιότητα μετά το στάδιο προεπιλογής.